ΓΡΑΠΤΗ ΕΡΩΤΗΣΗ E-2630/02

υποβολή: Erik Meijer (GUE/NGL) προς την Επιτροπή

(18 Σεπτεμβρίου 2002)

Θέμα: Έντονη αύξηση της ατμοσφαιρικής ρύπανσης, που προκαλείται από την ναυσιπλοΐα και εξαπλώνεται στην ήπειρο

1. Σύμφωνα με την έκθεση σχετικά με την ποσοτική αξιολόγηση των εκπομπών από πλοία οι οποίες σχετίζονται με την ναυσιπλοΐα μεταξύ λιμένων στην Ευρωπαϊκή Κοινότητα (Quantification of emissions from ships associated with ship movements between ports in the European Community, του Ιουλίου 2002, Entec UK Ltd), η ατμοσφαιρική ρύπανση και η όξινη βροχή που παρατηρούνται στην ευρωπαϊκή ήπειρο προκαλούνται σε ολοένα και μεγαλύτερο βαθμό από την εκπομπή διοξειδίου του θείου και οξειδίου του αζώτου, η οποία προέρχεται από τα καύσιμα θαλασσίων σκαφών. Η ρύπανση αυτή προκαλείται κατά άνω του 50 % από πλοία τα οποία πλέουν εντός της Ε.Ε. ή αναχωρούν από λιμένες της Ε.Ε. Πιο συγκεκριμένα στην Ολλανδία, στο Βέλγιο και στη Δανία συναντάται η μεγαλύτερη εκπομπή θείου, αζώτου,δρογονανθράκων και ψιλής σκόνης. Θεωρεί άραγε η Επιτροπή ότι βάσει των δεδομένων αυτών θα πρέπει να επιβληθεί η χρήση καταλυτών και πτωχού σε θείου πετρελαίου ή τουλάχιστον να προωθηθεί έντονα η χρήση τους·

2. Για ποιο λόγο άραγε το ποσοστό της ευρωπαϊκής ατμοσφαιρικής ρύπανσης που οφείλεται στη θαλάσσια ναυσιπλοΐα αυξάνεται τόσο έντονα (από 4 % οξειδίου του θείου το 1990 σε 68 % το 2010, και από 9 % οξειδίου του αζώτου το 1990 σε 40 έως 55 % το 2010), παρά το γεγονός ότι καταναλώνεται λιγότερη ενέργεια ανά φορτίο από ό, τι στις οδικές ή αεροπορικές μεταφορές, και ότι καταβάλλονται προσπάθειες για τον περιορισμό των εκπομπών από το συνεχώς αυξανόμενο όγκο των χερσαίων μεταφορικών μέσων·

3. Προβλέπονται άραγε στην οδηγία 1999/30/ΕΚ(1) επαρκή μέτρα -συγκρίσιμα με εκείνα που λαμβάνονται για τα χερσαία μεταφορικά μέσα — για την μείωση της ρύπανσης που προκαλούν τα καύσιμα των θαλασσίων σκαφών λόγω οξειδίου του θείου· Εάν όχι, για ποιο λόγο·

4. Εντός ποιας προθεσμίας αναμένει η Επιτροπή ότι τα καύσιμα που χρησιμοποιούνται για τα θαλάσσια σκάφη θα παρουσιάζουν κατά μέσον όρο το ίδιο επίπεδο εκπομπών αερίων θερμοκηπίου όπως άλλα καύσιμα που χρησιμοποιούνται για μεταφορές· Με ποιον τρόπο προτίθεται η Επιτροπή να επιτύχει το σκοπό αυτό·

(1) ΕΕ L 163 της 29.6.1999, σελ 41.

Απάντηση της κας Wallstrm εξ ονόματος της Επιτροπής

(22 Οκτωβρίου 2002)

1. Με βάση τις πληροφορίες της μελέτης Entec η Επιτροπή ολοκληρώνει επί του παρόντος την κοινοτική στρατηγική για τη μείωση των εκπομπών στην ατμόσφαιρα από θαλασσοπόρα πλοία(1). Όσον αφορά τα καύσιμα χαμηλής περιεκτικότητας σε θείο, στην στρατηγική θα συμπεριληφθεί πρόταση για την τροποποίηση της οδηγίας 1999/32/ΕΚ(2) του Συμβουλίου ώστε να θεσπιστούν νέα όρια για την περιεκτικότητα σε θείο των καυσίμων πλοίων. Ως προς τις εκπομπές οξειδίων του αζώτου (NOX), προτεραιότητα της Επιτροπής επί του παρόντος είναι να ενισχυθούν μέσω του Διεθνούς Ναυτιλιακού Οργανισμού (ΔΝΟ) οι προδιαγραφές για τις συνολικές εκπομπές από τους κινητήρες, αλλά στην στρατηγική θα καθοριστούν επίσης εναλλακτικές δυνατότητες για την προώθηση των θαλάσσιων μεταφορών χαμηλών εκπομπών στις θαλάσσιες περιοχές της Κοινότητας, όπου περιλαμβάνονται μηχανισμοί βασιζόμενοι στην αγορά.

2. Αυξάνεται ραγδαία στην Κοινότητα το ποσοστό των εκπομπών από τα πλοία στην ατμοσφαιρική ρύπανση επειδή έχουν ληφθεί κανονιστικά μέτρα για τον περιορισμό των εκπομπών από άλλους κλάδους και επειδή σε κάθε κράτος μέλος έχουν καθοριστεί εθνικά ανώτατα όρια εκπομπών (στόχοι για το 2010) από χερσαίες πηγές. Εξαιρουμένων των οξειδίων του θείου (Sox), οι εκπομπές από τα πλοία ανά τονοχιλιόμετρο είναι κατά κανόνα χαμηλότερες από εκείνες άλλων τρόπων εμπορευματικών μεταφορών, επειδή με πλοία μεταφέρονται μεγαλύτερες ποσότητες εμπορευμάτων με μικρότερη ταχύτητα.

3. Η οδηγία 1999/32/ΕΚ (όχι η οδηγία 1999/30/ΕΚ) αφορά την περιεκτικότητα ορισμένωνγρών καυσίμων σε θείο. Η Επιτροπή δεν θεωρεί ότι τα ισχύοντα όρια για την περιεκτικότητα σε θείο του ντίζελ πλοίων (marine gas oil) είναι επαρκή, σε σχέση προς τα όρια περιεκτικότητας σε θείο άλλων καυσίμων. Για το λόγο αυτό η Επιτροπή θα προτείνει στα τέλη του 2002 τη θέσπιση νέων ορίων για την περιεκτικότητα σε θείο του ντίζελ πλοίων, με τροποποίηση της οδηγίας 1999/32/ΕΚ.

4. Όσον αφορά τα αέρια που προξενούν το φαινόμενο του θερμοκηπίου, το αέριο που επικεντρώνεται η επικείμενη στρατηγική της Επιτροπής είναι το διοξείδιο του άνθρακα (CO2). Οι εκπομπές CO2 εξαρτώνται από την περιεκτικότητα του καυσίμου. Η περιεκτικότητα σε άνθρακα των περισσοτέρωνγρών καυσίμων

είναι περίπου η ίδια, έτσι ώστε τα επίπεδα των εκπομπών αερίων θερμοκηπίου από τα ντίζελ πλοίων είναι παρεμφερή προς εκείνα τωνγρών καυσίμων που χρησιμοποιούνται για άλλους τρόπους μεταφορών. Συνολικά ωστόσο οι εκπομπές αερίων θερμοκηπίου από πλοία ανά τονοχιλιόμετρο είναι σημαντικά χαμηλότερες από εκείνες άλλων τρόπων μεταφοράς, επειδή με πλοία μεταφέρονται μεγαλύτερες ποσότητες εμπορευμάτων με χαμηλότερη ταχύτητα. Αυτός είναι ο λόγος για τον οποίο η Επιτροπή επιδιώκει να προωθήσει την απορρόφηση των οδικών μεταφορών από μεταφορές με πλοία. Ωστόσο, η Επιτροπή αναγνωρίζει ότι είναι δυνατόν να περιοριστούν οι εκπομπές CO2 από τα πλοία και, ως εκ τούτου,ποστηρίζει την ανάπτυξη συστήματος δεικτών αερίων θερμοκηπίου από τον ΔΝΟ.

(1) Για περισσότερες πληροφορίες βλ.: http://www.europa.eu.int/comm/environment/air/transport.htm-3.

(2) Οδηγία 1999/32/ΕΚ του Συμβουλίου της 26ης Απριλίου 1999 σχετικά με τη μείωση της περιεκτικότητας ορισμένωνγρών καυσίμων σε θείο και για την τροποποίηση της οδηγίας 93/12/ΕΟΚ· ΕΕ L 121 της 11.5.1999.